stanford-oval/wikipedia huggingface dataset:
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบแบ่งเขต > เขต 10

เขตเลือกตั้งที่ 10 ประกอบด้วยอำเภออมก๋อย อำเภอดอยเต่า อำเภอฮอด และอำเภอแม่แจ่ม (ยกเว้นตำบลแม่นาจร ตำบลแม่ศึก และตำบลช่างเคิ่ง)
| ผลการเลือกตั้งสมาชิกสภาผู้แทนราษฎรจังหวัดเชียงใหม่ เขต 10> พรรค | ผลการเลือกตั้งสมาชิกสภาผู้แทนราษฎรจังหวัดเชียงใหม่ เขต 10> พรรค | ผลการเลือกตั้งสมาชิกสภาผู้แทนราษฎรจังหวัดเชียงใหม่ เขต 10> ผู้สมัคร | ผลการเลือกตั้งสมาชิกสภาผู้แทนราษฎรจังหวัดเชียงใหม่ เขต 10> คะแนนเสียง | ผลการเลือกตั้งสมาชิกสภาผู้แทนราษฎรจังหวัดเชียงใหม่ เขต 10> % | ผลการเลือกตั้งสมาชิกสภาผู้แทนราษฎรจังหวัดเชียงใหม่ เขต 10> ± |
| --- | --- | --- | --- | --- | --- |
|  | เพื่อไทย   | ศรีโสภา โกฏคำลือ (1) | 32,638 | 35.58 | –0.78 |
|  | พลังประชารัฐ   | นรพล ตันติมนตรี (8)✔ | 29,138 | 31.76 | +1.73 |
|  | ก้าวไกล | ณรงค์ชัย เตโม (5) | 20,680 | 22.54 | – |
|  | ประชาธิปัตย์   | ว่าที่ร้อยตรี ธีรพงศ์ สุขสันต์นิรันดร์ (2) | 2,566 | 2.79 | – |
|  | ไทยศรีวิไลย์    | สมบูรณ์ ถากว้าง (11) | 1,092 | 1.19 | – |
|  | รวมไทยสร้างชาติ   | ภูสวัสดิ์ สุขเลี้ยง (7) | 983 | 1.07 | – |
|  | ไทยสร้างไทย | พันตำรวจโท อดุลย์ คำมูล (9) | 913 | 0.99 | – |
|  | เสรีรวมไทย   | ยงยุทธ ขันทะสีมา (3) | 803 | 0.87 | +0.87 |
|  | เพื่อชาติไทย | วรวัฒน์ ผัดแก้ว (13) | 585 | 0.63 | – |
|  | พลังสังคมใหม่ | ธนกร ธนันท์ธร (10) | 540 | 0.58 | – |
|  | ภูมิใจไทย   | บุญสม ยานะธรรม (6) | 516 | 0.56 | – |
|  | พลัง | ชมผ่องพรรณ สุต๋าคำหิรัณย์ (12) | 492 | 0.53 | – |
|  | รวมแผ่นดิน | ภาณุวิชญ์ สายหมอก (4) | 482 | 0.52 | – |
|  | พรรคประชาไทย | ร้อยตำรวจเอก ชาคริส กันทะแก้ว (14) | 292 | 0.31 | – |
| ผลรวม | ผลรวม | ผลรวม | 91,720 | 100.00 | — |

| บัตรดี | บัตรดี | บัตรดี | 91,720 | 91.17 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,005 | 1.00 | – |
| บัตรเสีย | บัตรเสีย | บัตรเสีย | 7,189 | 7.83 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 99,914 | 83.33 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 119,900 | 100.00 | — |
: เพื่อไทย   รักษาที่นั่ง
ดูเพิ่ม

จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
สมาชิกสภาผู้แทนราษฎรจังหวัดเชียงใหม่
ผุสชา โทณะวณิก

| ผุสชา โทณะวณิก |
| --- | --- |
เกิด: 8 มกราคม พ.ศ. 2503 (65 ปี) กรุงเทพมหานคร ประเทศไทย
อาชีพ: นักร้อง, พิธีกร, นักเล่านิทาน
ปีที่แสดง: พ.ศ. 2529 – ปัจจุบัน
สังกัด: จีเอ็มเอ็ม แกรมมี่
โทรทัศน์ทองคำ: 1 รางวัล
เมขลา: 3 รางวัล
ผุสชา โทณะวณิก (ชื่อเล่น ตุ้ม) (เกิด 8 มกราคม พ.ศ.2503) มีความสามารถหลากหลาย ทั้งงานเบื้องหน้าและเบื้องหลัง มีชื่อเสียงจากการเป็นพิธีกรโทรทัศน์รายการจันทร์กะพริบ และคอนเสิร์ตคอนเทสต์ เป็นนักร้องเสียงหวานที่มีผลงานมาแล้ว 4 อัลบั้มเพลงที่โด่งดัง คือ ฝัน..ฝันหวาน เธอยังเป็นจิตอาสาร้องเพลงเพื่อเด็กและศาสนาให้แก่เสถียรธรรมสถานและสถาบันวิมุตตยาลัยและยังเป็นผู้ถ่ายทอดความรู้ด้านการพูด การนำเสนอ การเป็นพิธีกรให้แก่คนรุ่นใหม่ และบุคลากรในองค์กรต่าง ๆ
ประวัติ

ผุสชา โทณะวณิก ศึกษาที่โรงเรียนสมถวิล ราชดำริ เมื่อเรียนอยู่ชั้น ม.ศ.2 ได้เรียนเปียโนที่ศูนย์ดนตรีวาทินี และเป็นนักร้องนำประจำวงวาทินี ได้ออกรายการโทรทัศน์และงานต่าง ๆ ร่วมกับวง  จนเรียนจบ ม.ศ.5 จากโรงเรียนสตรีวิทยา 2  จากนั้นผุสชาเข้าศึกษาต่อระดับอุดมศึกษาคณะอักษรศาสตร์ จุฬาลงกรณ์มหาวิทยาลัย เอกการละคร เมื่อเรียนปี 2 ได้ตั้งวงดนตรีหญิงชื่อ "เบลลาดอนน่า" ซึ่งมีสมาชิกอย่าง ศรัณย่า ส่งเสริมสวัสดิ์ พิไลวรรณ บุญล้น เวนิกา วิล ออกแสดงตามงานของมหาวิทยาลัยและเล่นตามงานข้างนอกด้วย
จึงทำให้รู้จักกับ ชรัส เฟื่องอารมย์ และพนเทพ สุวรรณะบุณย์ (วงแฟลช) ที่เล่นประจำอยู่ที่เดอะไนล์ โรงแรมแมนดาริน ขณะนั้น ชรัสกำลังทำอัลบั้มชุดแรกกับวงแฟลช และเมื่อมาพบผุสชาขณะกำลังซ้อมอยู่กับวงเบลลาดอนน่าก็รู้สึกพอใจกับการร้องและน้ำเสียง จึงขอให้ไปช่วยบันทึกเสียงร้องประสานในชุดแรกของเขา และต่อมาชรัส เฟื่องอารมย์ ก็ได้ชวนผุสชาให้ออกงานเดี่ยว โดยเขาจะทำหน้าที่ดูแลการผลิต
ผุสชาออกผลงานชุดแรก ฝัน ฝันหวาน ในวันที่ 17 พฤษภาคม พ.ศ. 2529 ภายใต้สังกัดจีเอ็มเอ็ม แกรมมี่ อัลบั้มชุดนี้ได้รับเสียงตอบรับที่ดี ทำให้ในวันแรกมียอดสั่งจองเทปถึง 70,000 ม้วน และส่งผลให้ชื่อ "ผุสชา โทณะวณิก" เป็นนักร้องโด่งดังในทันที ผุสชามีผลงานชุดที่ 2 ตามมา ชื่อ โปรดฟังฉัน ในปี พ.ศ. 2531 และผลงานชุดที่ 3 คือ "วันและคืน" ในปี พ.ศ. 2538  โดยมี ธเนส สุขวัฒน์ เป็นโปรดิวเซอร์  และออกผลงานชุดสุดท้าย ริทึมออฟผุสชา (Rhythm of Pusacha) ในปี พ.ศ. 2544 กับยูนิเวอร์แซล เป็นการคัฟเวอร์เพลงเก่าผลงานประพันธ์ของ สุรพล โทณะวณิก คุณอาของเธอ มาร้องใหม่ในแนวละตินแจ๊ส โดยธเนส สุขวัฒน์ เป็นโปรดิวเซอร์
ในขณะที่ผุสชาเป็นนักร้องที่มีชื่อเสียง แต่เธอกลับยังทำงานในสิ่งที่เธอเรียนมาไปพร้อม ๆ กัน คือ งานผลิตรายการโทรทัศน์ที่บริษัทเจเอสแอล และได้เริ่มงานเป็นพิธีกรรายการโทรทัศน์ในเวลาต่อมา ผลงานที่สร้างชื่อเสียงในการเป็นพิธีกร คือ รายการเพลงน้ำแข็งใส่น้ำหวาน  รายการประกวดเพลงที่โด่งดัง คอนเสิร์ตคอนเทสต์ คู่กับปัญญา นิรันดร์กุล ในปี 2529 และรายการ จันทร์กะพริบ คู่กับ ดร.อภิวัฒน์ วัฒนางกูร ความสามารถด้านการเป็นพิธีกรของผุสชานั้นได้รับการยอมรับจากสถาบันต่าง ๆ โดยเธอได้รับรางวัลพิธีกรยอดเยี่ยมถึง 6 รางวัล
ผลงาน > อัลบั้มเพลง

ฝัน ฝันหวาน (2529)
โปรดฟังฉัน (2531)
วันและคืน (2538)
ริธึ่ม ออฟ ผุสชา (Rhythm of Pusacha) (2544)
อัลบัมจิตอาสา
" ชมสวน" (2541)
"ดอกไม้บาน"
" ความรักศรัทธาปาฏิหาริย์ (25 ปีเสถียรธรรมสถาน)"
เพลงประกอบละคร ใกล้ไกลหัวใจเดียวกัน 2542
ผลงาน > พิธีกร

สะพายกล้อง
ลุ้นละไม
เกมตะลุย
คอนเสิร์ต คอนเทสต์
จันทร์กะพริบ
เจ็ดกะรัต
คนนี้ที่หนึ่ง
รักเกินร้อย
วันสุดท้าย
มหัศจรรย์วันเสาร์
ผลงาน > คอนเสิร์ต

คอนเสิร์ตแบบเบิร์ดเบิร์ดโชว์ 1986 (2529)
คอนเสิร์ต Earth Day (ครั้งที่ 1) (2534)
ผลงาน > พากย์เสียง - เล่านิทาน

The Hunchback of Notre Dame คนค่อมแห่งนอเทรอ-ดาม (ภาพยนตร์ พ.ศ. 2539) ให้เสียง เอสเมอรัลด้า
เล่าร้องทำนองสนุก สื่อการศึกษาสำหรับประถมศึกษาตอนต้น
แหล่งข้อมูลอื่น

'ผุสชา โทณะวณิก' คนทีวีคุณภาพ
การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565

การเลือกตั้งสมาชิกสภาผู้แทนราษฎรจังหวัดชุมพร เขต 1 แทนตำแหน่งที่ว่าง พ.ศ. 2565 เป็นการเลือกตั้งสมาชิกสภาผู้แทนราษฎรจังหวัดชุมพร เขต 1 แทนที่นายชุมพล จุลใส ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 16 มกราคม พ.ศ. 2565
ที่มา

ในวันที่ 24 กมุภาพันธ์ พ.ศ.2564 ศาลอาญาได้อ่านคำพิพากษาในคดีที่อัยการฝ่ายคดีพิเศษ 4 ยื่นฟ้องแกนนำกลุ่มกปปส.ซึ่งนายชุมพลเป็นหนึ่งในแกนนำด้วย โดยศาลอาญาได้มีคำพิพากษาจำคุกนายชุมพลเป็นเวลา 9 ปี 24 เดือนและตัดสิทธิทางการเมืองของนายชุมพลเป็นเวลา 5 ปีนับตั้งแต่มีคำพิพากษา ต่อมาในวันที่ 7 เมษายน พ.ศ. 2564 ศาลรัฐธรรมนูญได้มีมติรับคำรองที่คณะกรรมการการเลือกตั้ง(กกต.) ขอให้ศาลรัฐธรรมนูญวินิจฉัยว่าสมาชิกภาพสส.ของนายชุมพลสิ้นสุดลงหรือไม่ พร้อมทั้งสั่งให้นายชุมพลหยุดปฏิบัติหน้าที่จนกว่าจะมีคำวินิจฉัย และในวันที่ 12 ธันวาคม พ.ศ.2564 ศาลรัฐธรรมนูญได้มีคำวินิจฉัยให้นายชุมพลพ้นจากความเป็นสส.นับตั้งแต่วันที่ถูกสั่งให้หยุดปฏิบัติหน้าที่ จึงต้องมีการจัดการเลือกตั้งใหม่ภายใน 45 วันนับตั้งแต่มีคำวินิจฉัย
ผู้สมัคร

คณะกรรมการการเลือกตั้งได้กำหนดวันรับสมัครรับเลือกตั้งในวันที่ 23 - 27 ธันวาคม พ.ศ. 2564 โดยพรรคการเมืองที่ส่งผู้สมัครเพื่อลงสมัครรับเลือกตั้งมีรายชื่อดังต่อไปนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | ประชาธิปัตย์ | นายอิสระพงษ์ มากอำไพ | 1 |
|  | ไทยศรีวิไลย์ | ร.ต.ท.สมชาย แพ่งยงยุทธ | 2 |
|  | ก้าวไกล | นายวรพล อนันตศักดิ์ | 3 |
|  | พลังประชารัฐ | นายชวลิต อาจหาญ | 4 |
|  | กล้า | พ.ต.อ.ทศพล โชติคุตร์ | 5 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดชุมพร เขต 1 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎร จังหวัดชุมพร เขต 1 แทนตำแหน่งที่ว่าง> พรรค | ผลการเลือกตั้งสมาชิกสภาผู้แทนราษฎร จังหวัดชุมพร เขต 1 แทนตำแหน่งที่ว่าง> ผู้สมัคร | ผลการเลือกตั้งสมาชิกสภาผู้แทนราษฎร จังหวัดชุมพร เขต 1 แทนตำแหน่งที่ว่าง> คะแนนเสียง | ผลการเลือกตั้งสมาชิกสภาผู้แทนราษฎร จังหวัดชุมพร เขต 1 แทนตำแหน่งที่ว่าง> % | ผลการเลือกตั้งสมาชิกสภาผู้แทนราษฎร จังหวัดชุมพร เขต 1 แทนตำแหน่งที่ว่าง> ± |
| --- | --- | --- | --- | --- | --- |
|  | ประชาธิปัตย์   | อิสระพงษ์ มากอำไพ (1) | 49,014 | 52.77 | +8.28 |
|  | พลังประชารัฐ   | ชวลิต อาจหาญ (4) | 32,281 | 34.75 | +1.17 |
|  | กล้า | พันตำรวจเอกทศพล โชติคุตร์ (5) | 7,492 | 8.06 | – |
|  | ก้าวไกล | วรพล อนันตศักดิ์ (3) | 3,582 | 3.85 | –6.93 |
|  | ไทยศรีวิไลย์    | ร้อยตำรวจโทสมชาย แพ่งยงยุทธ (2) | 507 | 0.54 | +0.23 |
| ผลรวม | ผลรวม | ผลรวม | 92,876 | 100.00 | — |

| บัตรดี | บัตรดี | บัตรดี | 92,876 | 95.33 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,828 | 2.90 | – |
| บัตรเสีย | บัตรเสีย | บัตรเสีย | 1,721 | 1.77 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 97,425 | 72.44 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 134,490 | 100.00 | — |
: ประชาธิปัตย์   รักษาที่นั่ง
ดูเพิ่ม

การเลือกตั้งสมาชิกสภาผู้แทนราษฎรจังหวัดสงขลา เขต 6 แทนตำแหน่งที่ว่าง พ.ศ. 2565
ลิ่นต้นไม้

| ลิ่นต้นไม้ |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Pholidota
วงศ์:: Manidae
สกุล:: Manis
สกุลย่อย:: Phataginus
สปีชีส์:: M.  tricuspis
ชื่อทวินาม
Manis tricuspis (Rafinesque, 1821)


  การกระจายพันธุ์ของลิ่นต้นไม้
ลิ่นต้นไม้ (Tree Pangolin) เป็นลิ่นหนึ่งในแปดชนิดที่เหลืออยู่ในปัจจุบัน มีถิ่นกำเนิดในแถบเส้นศูนย์สูตรในทวีปแอฟริกา รู้จักกันในชื่ออื่นว่า White-bellied Pangolin หรือ Three-cusped Pangolin
อนุกรมวิธาน

ลิ่นต้นไม้จัดอยู่ในสกุลย่อย Phataginus ซึ่งผู้แต่งบางคนยก Phataginus เป็นสกุล มีสองชนิดย่อยที่จำแนกไว้ในปี ค.ศ. 1972 โดยมีสเตอร์ (Meester) :
M. t. tricuspis
M. t. mabirae
การกระจายพันธุ์และที่อยู่

ลิ่นต้นไม้มีการกระจายพันธุ์จากประเทศกินีถึงประเทศเซียร์ราลีโอน และส่วนใหญ่ของแอฟริกาตะวันตกถึงแอฟริกากลางและไปทางตะวันออกถึงทางตะวันตกเฉียงใต้ของประเทศเคนยาและทางตะวันตกเฉียงเหนือของประเทศแทนซาเนีย  ทางใต้ลงไปถึงทางเหนือของประเทศแองโกลาและทางตะวันตกเฉียงเหนือของประเทศแซมเบีย  มันถูกพบบนเกาะในมหาสมุทรแอตแลนติกของไบโอโค (Bioko) และมีบันทึกที่ไม่ได้รับการยืนยันว่าพบในประเทศเซเนกัล, ประเทศแกมเบียหรือประเทศกินี-บิสเซา
ลิ่นต้นไม้เป็นสัตว์หากินกลางคืน บนต้นไม้หรือพื้นดิน พบในป่าชื้นเขตร้อนในที่ลุ่ม รวมทั้งทุ่งหญ้าสะวันนาและป่าละเมาะ  มันสามารถปรับตัวอาศัยอยู่ในพื้นที่เกษตรกรรมและพื้นที่รกร้างได้
เสือดาวอินโดจีน

| เสือดาวอินโดจีน |
| --- | --- |

เสือดาวอินโดจีนในสวนพฤษศาสตร์และสวนสัตว์ไซง่อน เวียดนาม
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Felidae
สกุล:: Panthera
สปีชีส์:: P.  pardus
สปีชีส์ย่อย:: P.  p. delacouri
Trinomial name
Panthera pardus delacouri Pocock, 1930
เสือดาวอินโดจีน หรือ เสือดาวจีนใต้ (อังกฤษ: Indochinese leopard, South-Chinese leopard; ชื่อวิทยาศาสตร์: Panthera pardus delacouri) เป็นชนิดย่อยของเสือดาว (P. pardus) ชนิดหนึ่ง โดยชื่อวิทยาศาสตร์ตั้งขึ้นเพื่อเป็นเกียรติแก่ ฌ็อง เตออดอร์ เดอลากูร์ นักปักษีวิทยาชาวฝรั่งเศส-อเมริกัน
เสือดาวอินโดจีนมีรูปร่างและลักษณะคล้ายกับเสือดาวอินเดีย (P. pardus fusca) ที่พบในภูมิภาคอนุทวีปอินเดีย แต่มีขนาดลำตัวใหญ่กว่าเล็กน้อย โดยมีสีขนออกเป็นสีแดงเข้ม แต้มจุดรอบนอกของลายขยุ้มตีนหมาค่อนข้างหนา ขนาดของลายขยุ้มตีนหมาโดยเฉลี่ยเล็กกว่าของเสือดาวอามูร์ (P. pardus orientalis) และเสือดาวจีนเหนือ (P. pardus  japonensis) พบกระจายพันธุ์ตั้งแต่ภาคใต้ของจีน ภาคตะวันออกของอินเดีย และหลายประเทศในภูมิภาคอินโดจีนรวมถึงประเทศไทย
เสือดาวอินโดจีนในเขตรักษาพันธุ์สัตว์ป่าชะตี้นของพม่ามีปริมาณลดลงอย่างมากในช่วงคริสต์ทศวรรษ 1940–1980 จนกระทั่งมีสถานะเป็นสัตว์ใกล้สูญพันธุ์ในท้องถิ่นเมื่อถึงปี ค.ศ. 2000
กะโหลกของเสือดาวอินโดจีน
ในประเทศไทย พบกระจายพันธุ์ที่อุทยานแห่งชาติแก่งกระจานในจังหวัดเพชรบุรี และเขตรักษาพันธุ์สัตว์ป่าห้วยขาแข้งในจังหวัดอุทัยธานีและกาญจนบุรี โดยการศึกษาด้วยปลอกคอวิทยุในช่วงคริสต์ทศวรรษ 1990 ที่อุทยานแห่งชาติแก่งกระจาน พบว่าเสือดาวอินโดจีนตัวผู้มีพื้นที่หากินประมาณ 14.6–18.0 ตารางกิโลเมตร (5.6–6.9 ตารางไมล์) และตัวเมียที่ 8.8 ตารางกิโลเมตร (3.4 ตารางไมล์) เสือดาวอินโดจีนต้องอาศัยอยู่ในพื้นที่ที่เป็นป่าอุดมสมบูรณ์มีปริมาณอาหารที่เพียงพอ ในระดับต่ำกว่า 500–600 เมตร (1,600–2,000 ฟุต) จากระดับน้ำทะเล ในช่วงฤดูฝนถิ่นที่อยู่จะขยายกว้างออกไป
จากการติดตามศึกษาเสือดาวอินโดจีนจำนวน 10 ตัวในพื้นที่ด้านตะวันตกเฉียงเหนือของเขตรักษาพันธุ์สัตว์ป่าห้วยขาแข้ง เป็นระยะเวลา 9–41 เดือน พบว่าตัวผู้มีพื้นที่หากิน 35.2–64.6 กิโลเมตร (13.6–24.9 ตารางไมล์) และตัวเมียขนาดใหญ่ 6 ตัว 17.8–34.2 กิโลเมตร 2 (6.9–13.2 ตารางไมล์) และทั้งหมดได้ขยายถิ่นที่อยู่ในช่วงฤดูแล้งราวเดือนพฤศจิกายนถึงเมษายน เสือดาวอินโดจีนทั้งหมดอาศัยอยู่ในป่าดิบแล้งและป่าผลัดใบที่มีความลาดชันและอยู่ใกล้แหล่งน้ำ
ในเขตรักษาพันธุ์สัตว์ป่าฮาลา-บาลาที่อยู่ในแนวชายแดนไทย-มาเลเซีย พบเพียง 2 ตัวเท่านั้นที่เดินผ่านกล้องในปี ค.ศ. 2004 และในเดือนตุลาคม ค.ศ. 2007
เสือดาวอินโดจีนในไทยไม่มีพฤติกรรมซ่อนเหยื่อบนต้นไม้มากเหมือนเสือดาวแอฟริกา (P. pardus pardus) ในทวีปแอฟริกา และในพื้นที่ภาคใต้ พบเสือดาวที่เป็นเสือดำมาก สันนิษฐานว่าคงเป็นเพราะสภาพพื้นที่เป็นป่ารกทึบ
แหล่งข้อมูลอื่น

ข้อมูลที่เกี่ยวข้องกับ เสือดาวอินโดจีน ที่วิกิสปีชีส์
ทาเกชิ โคโนมิ

ทาเกชิ โคโนมิ (ญี่ปุ่น: 許斐剛; โรมาจิ: Konomi Takeshi) เกิดวันที่ 26 มิถุนายน พ.ศ. 2513 ที่จังหวัดโอซากะ เป็นนักวาดการ์ตูนชาวญี่ปุ่น เริ่มต้นอาชีพการวาดการ์ตูนในปี พ.ศ. 2540 กับเรื่อง Cool และผลงานที่เป็นที่รู้จักดีคือ ปริ๊นซ์ ออฟ เทนนิส ในปี พ.ศ. 2542
ประวัติ

ชื่อ : ทาเกชิ โคโนมิ
มือข้างถนัด : ขวา
ส่วนสูง : 180 เซนติเมตร
หมู่โลหิต : โอ
ยี่ห้อโปรด : 
รองเท้า FILA
แร็คเก็ต BRIDGE STONE(DYNABESM GRANDEA)
ท่าไม้ตาย : จัมปิ้ง สแม็ช
อาหารโปรด : ซาชิมิทะเล ปู ต้มปลาอังโค ปลาไหล ส้ม ฯลฯ
งานอดิเรก และเรื่องที่มุ่งมั่นอยู่ในตอนนี้ : ฟังดนตรีฮาวาย ไปออกกำลังกายที่โรงยิม ร้องเพลงคาราโอเกะ
ผลงาน

Cool
ปริ๊นซ์ ออฟ เทนนิส (เจ้าชายลูกสักหลาด)
พิกเซล 4

| --- | --- |
A diagram of the Pixel 4
รหัสชื่อ: Flame (Pixel 4) Coral (Pixel 4 XL)
ตราสินค้า: กูเกิล
ผู้พัฒนา: ฟ็อกซ์คอนน์
ผู้ผลิต: ฟ็อกซ์คอนน์
ซีรีส์: พิกเซล
เครือข่ายที่รองรับ: GSM/EDGE, UMTS/HSPA+, CDMA EVDO Rev A, WCDMA, LTE, LTE Advanced
เปิดตัวครั้งแรก: 24 ตุลาคม 2019; 5 ปีก่อน (2019-10-24)
ยกเลิกการผลิต: สิงหาคม 6, 2020; 4 ปีก่อน (2020-08-06)
รุ่นก่อนหน้า: พิกเซล 3
รุ่นถัดไป: Pixel 5
รุ่นที่เกี่ยวข้อง: พิกเซล 4a
รูปแบบ: Pixel 4: สมาร์ทโฟน Pixel 4 XL: แฟบเล็ต
ขนาด: Pixel 4: H: 147.1 mm (5.79 in) W: 68.8 mm (2.71 in) D: 8.2 mm (0.32 in) Pixel 4 XL: H: 160.4 mm (6.31 in) W: 75.1 mm (2.96 in) D: 8.2 mm (0.32 in)
น้ำหนัก: Pixel 4:  162 g (5.7 oz) Pixel 4 XL: 193 g (6.8 oz)
ระบบปฏิบัติการ: แอนดรอยด์ 10  อัพเกรดเป็นแอนดรอยด์ 11ได้
ระบบบนชิป: Qualcomm Snapdragon 855
ซีพียู: Octa-core (1 × 2.84 GHz Kryo 485 Gold Prime & 3 × 2.42 GHz Kryo 485 Gold & 4 × 1.78 GHz Kryo 485 Silver)
จีพียู: Adreno 640
หน่วยความจำระบบ: 6 GB LPDDR4X
หน่วยความจำ: 64 GB or 128 GB UFS 2.1
หน่วยความจำภายนอก: ไม่มี
แบตเตอรี่: Pixel 4: 2800 mAh Pixel 4 XL: 3700 mAh
การป้อนข้อมูล: ยูเอสบี-ซี
จอแสดงผล: Pixel 4: 5.7 in (140 mm) FHD+ 1080p P-OLED at 444 ppi, แม่แบบ:Resx pixel resolution (19:9) Pixel 4 XL: 6.3 in (160 mm) QHD+ 1440p P-OLED at 537 ppi, แม่แบบ:Resx pixel resolution (19:9) Both: Corning Gorilla Glass 5, dynamic 90 Hz refresh rate
กล้องหลัง: Sony Exmor IMX363 12.2 MP (1.4 μm) with f/1.7 lens, 28 mm (wide), 1/2.55" + 16 MP (1.0 μm) with f/2.4 lens, 48 mm (telephoto), Dual Pixel PDAF, optical and electronic image stabilization, 1.7x optical zoom, 8x zoom, Dual-LED flash, Live HDR+, panorama, 1080p at 30/60/120 fps, 4K at 30 fps
กล้องหน้า: 8 MP พร้อมกับ f/2.0 lens, 22 mm (ultra wide, 90°), 1.22 μm, 1080p at 30 fps, Auto-HDR + ToF camera
ระบบเสียง: ลำโพงสเตอริโอ
การเชื่อมต่อ: Wi-Fi 5 (a/b/g/n/ac) 2.4 + 5.0 GHz, Bluetooth 5.0 + LE, NFC, GPS (GLONASS, Galileo, BeiDou), eSIM capable
การกันน้ำ: IP68, จนถึง 1.5 m (4.9 ft) เป็นเวลา 30 นาที
อื่น ๆ: ชาร์จเร็ว 18 W ชาร์จไร้สาย Qi 11 W Titan M security module Pixel Neural Core
เว็บไซต์: Google Pixel 4
อ้างอิง: 
พิกเซล 4 (อังกฤษ: Pixel 4) เป็นสมาร์ทโฟนแอนดรอยด์ ในตระกูลกูเกิล พิกเซล เป็นรุ่นต่อจากพิกเซล 3 เปิดตัวอย่างเป็นทางการเมื่อวันที่ 15 ตุลาคม 2019 และเริ่มวางจำหน่ายในสหรัฐอเมริกาเมื่อวันที่ 24 ตุลาคม 2019 และยกเลิกการผลิตในในเดือนสิงหาคม 2020
การแปลงพื้นที่เพื่อเปลี่ยนชนชั้น

อาคารสมัยต้นคริสต์ศตวรรษที่ 20 ซึ่งมีสภาพทรุดโทรม ถัดไปเป็นอาคารที่เพิ่งสร้างใหม่ในเม็กซิโกซิตี
การแปลงพื้นที่เพื่อเปลี่ยนชนชั้นในวอร์ซอ
รอยขีดเขียนต่อต้านการแปลงพื้นที่เพื่อเปลี่ยนชนชั้นในเบลฟาสต์
การแปลงพื้นที่เพื่อเปลี่ยนชนชั้น (อังกฤษ: gentrification) หรือ การแปลงเปลี่ยนชนชั้น  หรือแปลตรงตัวได้ว่า การทำให้เป็นผู้ดี หรือ การทำให้เมืองกลายเป็นย่านผู้ดี เป็นกระบวนการเปลี่ยนแปลงลักษณะของย่านในเมืองย่านหนึ่ง ๆ ผ่านการไหลบ่าเข้ามาของผู้อยู่อาศัยและธุรกิจที่มีความมั่งคั่งมากกว่าผู้อยู่อาศัยและธุรกิจดั้งเดิม ย่านที่ตกเป็นเป้าหมายของการแปลงพื้นที่เพื่อเปลี่ยนชนชั้นจะถูกแปลงสภาพผ่านการปรับปรุงอาคารให้สูงหรือทันสมัยกว่าอาคารที่มีอยู่เดิม ผลที่ตามมาคือ ค่าเช่าหรือค่าครองชีพในย่านดังกล่าวสูงขึ้น ผู้ที่อยู่อาศัยและธุรกิจที่มีรายได้น้อยต้องย้ายออกไปตั้งหลักแหล่งในพื้นที่รอบนอกแทน และย่านที่ถูกแปลงสภาพนี้ก็จะถูกกลุ่มคนและธุรกิจที่มีรายได้สูงกว่าเข้าครอบครองในที่สุด กระบวนการนี้เป็นหัวข้อที่พบบ่อยและเป็นที่โต้เถียงในทางการเมืองและการวางผังเมือง การแปลงพื้นที่เพื่อเปลี่ยนชนชั้นมักเพิ่มมูลค่าทางเศรษฐกิจของย่านนั้น ๆ แต่การเปลี่ยนแปลงทางประชากรที่เกิดขึ้นก็มักเป็นที่มาของความขัดแย้งเช่นกัน
การแปลงพื้นที่เพื่อเปลี่ยนชนชั้นมักเคลื่อนย้ายองค์ประกอบทางเชื้อชาติ/ชาติพันธุ์และรายได้ครัวเรือนโดยเฉลี่ย ผ่านการพัฒนาที่อยู่อาศัย ธุรกิจ และทรัพยากรที่ปรับปรุงแล้วและมีราคาแพงขึ้น กระบวนการแปลงพื้นที่เพื่อเปลี่ยนชนชั้นโดยทั่วไปเป็นผลมาจากความสนใจที่เพิ่มขึ้นต่อย่านหนึ่ง ๆ ของกลุ่มคนผู้มีรายได้สูงกว่าซึ่งขยายตัวออกมาจากนคร เมือง หรือย่านที่อยู่ใกล้เคียง ขั้นตอนต่อไปคือการลงทุนที่เพิ่มขึ้นในชุมชนและโครงสร้างพื้นฐานที่เกี่ยวข้องโดยธุรกิจพัฒนาอสังหาริมทรัพย์ รัฐบาลท้องถิ่น หรือนักกิจกรรมในชุมชน รวมทั้งการพัฒนาเศรษฐกิจ ความสนใจธุรกิจที่เพิ่มขึ้น และอัตราอาชญากรรมที่ลดลง นอกเหนือจากผลประโยชน์ที่อาจเป็นไปได้เหล่านี้แล้ว การแปลงพื้นที่เพื่อเปลี่ยนชนชั้นยังนำไปสู่การอพยพและการโยกย้ายประชากรด้วย อย่างไรก็ตาม บางคนมองว่าความกังวลต่อการโยกย้ายประชากร (ซึ่งมักเป็นที่กล่าวถึงในการถกเถียงเกี่ยวกับการแปลงพื้นที่เพื่อเปลี่ยนชนชั้น) เป็นอุปสรรคต่อการอภิปรายว่าด้วยวิธีการที่ก้าวหน้าอย่างแท้จริงในการกระจายผลประโยชน์จากกลยุทธ์การพัฒนาเมือง
พิกเซล 5

| --- | --- |

รหัสชื่อ: Redfin
ตราสินค้า: กูเกิล
ผู้พัฒนา: ฟ็อกซ์คอนน์
ผู้ผลิต: ฟ็อกซ์คอนน์
ซีรีส์: พิกเซล
เครือข่ายที่รองรับ: GSM/EDGE, UMTS/HSPA+, CDMA EVDO Rev A, WCDMA, LTE, LTE Advanced, 5G
เปิดตัวครั้งแรก: 15 ตุลาคม 2020; 4 ปีก่อน (2020-10-15)
ขายในประเทศ:  15 ตุลาคม 2020 ออสเตรเลีย  ฝรั่งเศส  เยอรมนี  ไอร์แลนด์  ญี่ปุ่น  สหราชอาณาจักร  ไต้หวัน   29 ตุลาคม 2020 สหรัฐอเมริกา  แคนาดา  
ยกเลิกการผลิต: 20 สิงหาคม 2021; 3 ปีก่อน (2021-08-20)
รุ่นก่อนหน้า: พิกเซล 4
รุ่นถัดไป: พิกเซล 6
รูปแบบ: สมาร์ทโฟน
ขนาด: H: 144.7 mm (5.70 in) W: 70.4 mm (2.77 in) D: 8 mm (0.31 in)
น้ำหนัก: 151 g (5.3 oz)
ระบบปฏิบัติการ: แอนดรอยด์ 11
ระบบบนชิป: Qualcomm Snapdragon 765G
ซีพียู: Octa-core (1 × 2.4 GHz Kryo 475 Prime & 1 × 2.2 GHz Kryo 475 Gold & 6 × 1.8 GHz Kryo 475 Silver)
จีพียู: Adreno 620
หน่วยความจำระบบ: 8 GB LPDDR4X
หน่วยความจำ: 128 GB UFS 2.1
หน่วยความจำภายนอก: ไม่มี
แบตเตอรี่: 4080 mAh
การป้อนข้อมูล: ยูเอสบี-ซี
จอแสดงผล: 6 in (150 mm) FHD+ 1080p OLED at 432 ppi, แม่แบบ:Resx pixel resolution (13:6), Corning Gorilla Glass 6, 90 Hz refresh rate, HDR10+
กล้องหลัง: Sony Exmor IMX363 12.2 MP (1.4 μm) with f/1.7 lens, 27 mm (wide), 1/2.55" + 16 MP (1.0 μm) with f/2.2 lens, 107° (ultrawide), Dual Pixel PDAF, optical and electronic image stabilization, LED flash, Live HDR+, panorama, 1080p at 30/60/120 fps, 4K at 30/60 fps
กล้องหน้า: 8 MP พร้อมกับ f/2.0 lens, 24 mm (wide), 1.12 μm, 1080p at 30 fps, Auto-HDR
ระบบเสียง: ลำโพงสเตอริโอ
การเชื่อมต่อ: Wi-Fi 5 (a/b/g/n/ac) 2.4 + 5.0 GHz, Bluetooth 5.0 + LE, NFC, GPS (GLONASS, Galileo, BeiDou), สนับสนุน eSIM
การกันน้ำ: IP68, จนถึง 1.5 m (4.9 ft) เป็นเวลา 30 นาที
อื่น ๆ: ชาร์จเร็ว 18 W ชาร์จไร้สาย Qi 12 W Titan M security module
เว็บไซต์: Google Pixel 5
อ้างอิง: 
พิกเซล 5 (อังกฤษ: Pixel 5) เป็นสมาร์ทโฟนแอนดรอยด์ ในตระกูลกูเกิล พิกเซล เป็นรุ่นต่อจากพิกเซล 4 เปิดตัวอย่างเป็นทางการเมื่อวันที่ 30 กันยายน 2020 พร้อมกับ พิกเซล 4 เอ (5 จี) และเริ่มวางจำหน่ายในสหรัฐอเมริกาเมื่อวันที่ 29 ตุลาคม 2020
เหตุดอกไม้ไฟระเบิดในจังหวัดสุพรรณบุรี พ.ศ. 2555

| เหตุดอกไม้ไฟระเบิดในจังหวัดสุพรรณบุรี พ> ศ. 2555 |
| --- | --- |
ภาพที่เกิดเหตุเมื่อปี พ.ศ. 2552
วันที่: 24 มกราคม พ.ศ. 2555 (13 ปีที่แล้ว)
สถานที่: อุทยานมังกรสวรรค์ พิพิธภัณฑ์ลูกหลานพันธุ์มังกร  จังหวัดสุพรรณบุรี ประเทศไทย
สาเหตุ: ﻿การวางท่อพลุในทิศทางเอียง
ประเภท: เพลิงไหม้
ผู้เสียชีวิต: 4 คน
ผู้บาดเจ็บ: 75 คน
เหตุดอกไม้ไฟระเบิดในจังหวัดสุพรรณบุรี พ.ศ. 2555 เกิดขึ้นเมื่อวันที่ 24 มกราคม พ.ศ. 2555 เวลา 19.30 น. กลางงาน "ตรุษจีนสุพรรณบุรี ปีทองมังกรสวรรค์" ณ อุทยานมังกรสวรรค์ พิพิธภัณฑ์ลูกหลานพันธุ์มังกร ศาลเจ้าพ่อหลักเมืองสุพรรณบุรี ตำบลรั้วใหญ่ อำเภอเมืองสุพรรณบุรี จังหวัดสุพรรณบุรี ซึ่งงานนี้จัดระหว่าง 23-29 มกราคม พ.ศ. 2555 มี บรรหาร ศิลปอาชา อดีตนายกรัฐมนตรีเป็นประธานในพิธี และทีคณะกรรมการประกอบด้วย การท่องเที่ยวแห่งประเทศไทย กระทรวงการท่องเที่ยวและกีฬา ร่วมกับ จังหวัดสุพรรณบุรี สถานเอกอัครราชทูตประจำประเทศไทย และคณะกรรมการศาลเจ้าพ่อหลักเมืองสุพรรณบุรีโดยระหว่างการแสดงพลุดอกไม้ไฟไพโรเทคนิคชุด “ปีทองมังกรสวรรค์อวยชัยให้พรตรุษจีน” ได้เกิดเหตุพลุจำนวนมากระเบิดขึ้นพร้อมกันจนสามารถเห็นเป็นลำแสงที่พุ่งสู่ท้องฟ้าในยามค่ำคืนและเกิดเสียงดังสนั่นหวั่นไหว
เหตุการณ์

จากเหตุการณ์ดังกล่าวลูกไฟได้ตกใส่บ้านเรือนของประชาชนที่ตั้งติดกันอยู่กันนับร้อยหลังคาเรือนจนเกิดไฟโหมไหม้กว่า 50 หลัง โรงพยาบาลศูนย์เจ้าพระยายมราชได้รับผู้ได้บาดเจ็บ 75 ราย และอาการสาหัส 1 ราย ซึ่งได้แก่ นายธนิต กลิ่นเกตุ พนักงานดับเพลิงของเทศบาลเมืองสุพรรณบุรี และเสียชีวิต 4 ราย ประกอบด้วย นายวินัย พันธ์แตง อายุ 30 ปี คนจุดพลุ ร่างถูกแรงระเบิดขาดสองท่อน  นายสามารถ ศรีนิล และนายวสันต์ ศรีสาธร อายุ 33 ปี ซึ่งเป็นทีมงานถูกเปลวไฟเผาร่างจนไหม้ นางลำยอง พานสกุล อายุประมาณ 50 ปี เสียชีวิต โดยในวันที่ 25 มกราคม พ.ศ. 2555 คงเหลือผู้นอนพักที่โรงพยาบาลศูนย์เจ้าพระยายมราช 16 รายซึ่งรวมรายที่อาการสาหัส ส่วนโรงพยาบาลศุภมิตร มีคนได้รับบาดเจ็บรวม 14 ราย โดยในวันที่ 25 มกราคม พ.ศ. 2555 แพทย์ให้อยู่โรงพยาบาลต่อ 5 ราย ส่วนที่เหลือสามารถกลับบ้านหรือศูนย์อพยพ
โดยผู้มาแจ้งความเสียหายของบ้านเรือนทั้งหมด 435 หลัง ในทั้งหมดนี้มี 71 ราย ที่บ้านเสียหายทั้งหลัง วัดพระศรีรัตนมหาธาตุ ได้รับความเสียหายจากแรงระเบิด จากเหตุการณ์นี้ส่งผลให้มีประชาชนไร้ที่อยู่อาศัย และรัฐได้จัดศูนย์พักพิงชั่วคราวขึ้นมาในส่วนของพื้นที่จัดงานเจ้าหน้าที่ตำรวจได้ปิดล้อมไม่ให้บุคคลใดเข้าพิ้นที่ เจ้าหน้าที่ได้เข้าตรวจสอบเป็นครั้งแรกเมื่อตอนเช้าของวันที่ 25 มกราคม พ.ศ. 2555 โดยนายสมศักดิ์ ภูรีศรีศักดิ์ ผู้ว่าราชการจังหวัดสุพรรณบุรี พร้อมหัวหน้าส่วนราชการ ทั้งภาครัฐและเอกชน เจ้าหน้าที่วิทยาการ และเจ้าหน้าที่ตำรวจชุดเก็บกู้ระเบิด เข้าตรวจสอบที่เกิดเหตุ โดยเจ้าหน้าที่ได้กันที่เกิดเหตุเป็นเขตพื้นที่อันตราย ไม่ให้เจ้าของบ้าน หรือประชาชนเข้าไปในเขต ต่อมาเวลา 9.00 น. ของวันที่ 26 มกราคม พ.ศ. 2555 เจ้าหน้าที่สรรพาวุธ ได้เดินทางเพื่อจำลองเหตุการณ์ในพื้นที่ ส่วนงานดังกล่าวถูกผวจ.ขอร้องให้ยกเลิกงานโดยทันทีส่งผลให้งานต้องยกเลิกเพื่อเหตุผลด้านความปลอดภัย
เหตุการณ์นี้ยังส่งผลให้จังหวัดอื่น ๆ อาทิ มูลนิธิมิตรภาพสามัคคี (ท่งเซียเซี่ยงตึ้ง) ยกเลิกการแสดงดอกไม้ไฟในวันที่ 19 มกราคม พ.ศ. 2555 และจังหวัดพระนครศรีอยุธยา ก็ได้ยกเลิกการแสดงพลุด้วยเช่นกัน
หลังเหตุการณ์

พลเอก ประยุทธ์ จันทร์โอชา ผู้บัญชาการทหารบก ณ ขณะนั้น ได้สั่งการให้ กรมวิทยาศาสตร์ทหารบก จัดชุดปฏิบัติการจากกองร้อยวิทยาศาสตร์พร้อมเครื่องมือลงพื้นที่ไปในพื้นที่ที่จัดงานเพื่อหาสาเหตุ ด้านเจ้าหน้าที่สรรพวุธ ของภาคจังหวัดสุพรรณบุรีได้จำลองสถานการณ์เพื่อตรวจสอบสาเหตุ นายสมศักดิ์ ภูรีศรีศักดิ์ อดีตรัฐมนตรีว่าการกระทรวงการท่องเที่ยวและกีฬา ในขณะดำรงตำแหน่งผู้ว่าราชการจังหวัดสุพรรณบุรี กล่าวว่า สาเหตุอย่างเป็นทางการของพลุระเบิดขณะนี้อยู่ระหว่างการตรวจสอบว่าเกิดจากความประมาทของเจ้าหน้าที่ควบคุมการจุดพลุหรือขัดข้องจากวัสดุอุปกรณ์ และนี้ยังมีพลุที่เตรียมไว้จุดในงานคืนต่อไปอีกจำนวนหนึ่ง ซึ่งได้อายัดห้ามเคลื่อนย้ายพลุออกจากพื้นที่อย่างเด็ดขาด และได้ขอความร่วมมือไปยังคณะผู้จัดให้งดการจัดงานต่าง ๆ เอาไว้ก่อนเพื่อให้เกิดความมั่นใจในความปลอดภัย  ขณะที่ตามกำหนดเดิมงานดังกล่าวจะจัดขึ้นระหว่างวันที่ 24 - 29 มกราคม พ.ศ. 2555
นางสมเจตน์ พรหมสุนทร หัวหน้าสำนักงานป้องกันและบรรเทาสาธารณภัยจังหวัดสุพรรณบุรี กล่าวว่าสาเหตุการระเบิดจากการสอบถามเกิดจากการวางท่อในแนวเอียง ทำให้พลุพุ่งเข้าไปในกองของพลุที่ยังไม่ได้ยิง ทำให้พลุเกิดการระเบิดขึ้น